text: Kamp mod mobning nytter
  01 november 2011 kl. 17.30
  Flere års indsats mod mobning på Lyshøjskolen i Kolding har reddet talrige elever fra at få en ond skolegang.
  Lysholtskolen har øst ud af erfaringerne til andre skoler, og siden 2008 har skolen samarbejdet med andre skoler i projekt ?50 skoler knækker mobbekurven?.
  Tirsdag blev indsatsen bedømt på en konference på Lysholtskolen med deltagelse af skoler i Fredericia, Horsens, Vejle, Århus, Ålborg, Haderslev, Fyn og to skoler på Sjælland.
  
  Mange initiativer
  Lysholtskolen har taget en lang række initiativer for at bekæmpe mobning. Først og fremmest har skolen sikret, at ofrene for mobning ikke bliver skubbet ud af fællesskabet. De kan snakke med lærerne eller andre elever om, hvad de er blevet udsat for. 
  Alle på skolen ved, at mobning ikke er tilladt. Og hvis det alligevel sker, så er der altid nogen, der vil hjælpe.
  I nogle klasser er børnene begyndt at give hinanden massage, for når man rører ved hinanden, mobber man ikke.
  Den røde tråd i skolens indsats er at sikre, at alle elever trives på skolen.
  Rapport om projekt ?50 skoler knækker mobbekurven? kan hentes på Folkeskolens hjemmeside.
  